การสิ้นสุดการได้รับเบี้ยความพิการ
1. ตาย
2. ขาดคุณสมบัติของผู้มีสิทธิฯ
3. แจ้งสละสิทธิการขอรับเงินฯ

เบี้ยความพิการ
ตามระเบียบกระทรวงมหาดไทย         ว่าด้วยหลักเกณฑ์การจ่ายเบี้ยความพิการให้คนพิการขององค์ของปกครองส่วนท้องถิ่น       พ.ศ. 2553

คุณสมบัติของผู้มีสิทธิ
จะได้รับเบี้ยความพิการ
1. มีสัญชาติไทย
2. มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
3. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
ขั้นตอนการยื่นคำขอ

ภายในเดือนพฤศจิกายนของทุกปีให้คนพิการลงทะเบียนและยื่นใบคำขอรับเงินเบี้ยความพิการในปีงบประมาณถัดไปต่อองค์กรปกครองส่วนท้องถิ่นที่ตนเองมีภูมิลำเนาโดยมีหลักฐานพร้อมสำเนาลงลายมือชื่อรับรองดังนี้

1. บัตรประจำตัวคนพิการ
2. ทะเบียนบ้าน
3. สมุดบัญชีเงินฝากธนาคารกรณีประสงค์ขอรับเบี้ยความพิการผ่านธนาคาร
สำหรับคนพิการมีผู้แทนโดยชอบธรรม  หรือไม่อาจยื่นคำขอด้วยตนเอง  ให้ผู้แทนหรือผู้ดูแลยื่นคำขอแทนโดยนำหลักฐานคนพิการ และผู้แทนหรือผู้ดูแลไปแสดงต่อเจ้าหน้าที่ด้วย
คนพิการที่มีสิทธิรับเบี้ยความพิการย้ายภูมิลำเนาไปอยู่องค์กรปกครองส่วนท้องถิ่นอื่น องค์กรปกครองส่วนท้องถิ่นจะจ่ายเบี้ยความพิการต่อไปจนกว่าจะสิ้นปีงบประมาณและหากต้องการรับเบี้ยความพิการจากองค์กรปกครองส่วนท้องถิ่นแห่งใหม่ในปีงบประมาณถัดไปต้องไปลงทะเบียนเพื่อขอรับเบี้ยความพิการ  ณ        ที่องค์กรปกครองส่วนท้องถิ่นแห่งใหม่ภายในเดือนพฤศจิกายน
